**גייל מורגן הרולד השלישי** (באנגלית: **Gale Morgan Harold III**; נולד ב-10 ביולי 1969) הוא שחקן אמריקאי, המוכר בעיקר מתפקידו בתור בריאן קיני (אנ') בסדרת הדרמה "הכי גאים שיש" (2000–2005).

ביוגרפיה
--------

ארולד נולד באטלנטה, ג'ורג'יה. אביו היה מהנדס ואמו סוכנת נדל"ן. מכיוון שהוריו של הרולד היו פנטקוסטלים אדוקים, היה לו חינוך דתי קפדני. בגיל 15 הוא עזב את הכנסייה.

לאחר סיום לימודיו בבית הספר לובאט (אנ') בעיר הולדתו בשנת 1987, הרולד קיבל מלגת כדורגל ללימודים באמריקן יוניברסיטי בוושינגטון הבירה. את לימודי התואר הראשון עשה בספרות של ימי הביניים, אך הוא עזב לאחר כשנה וחצי בעקבות מריבה עם מאמן הנבחרת שלו. בהמשך, הרולד עבר לסן פרנסיסקו, קליפורניה כדי ללמוד צילום במכון האמנות של סן פרנסיסקו (אנ'). כדי לממן את לימודיו, הוא עבד במגוון עבודות כולל שיפוצניק, ברמן, מלצר ומכונאי אופנועים.

ב-1997, ידידתו השחקנית סוזן לנדאו פינץ' (אנ'), בתו של השחקן מרטין לנדאו, הציעה להרולד לנסות את מזלו במשחק. הוא נשר מהמכון לאמנות בסן פרנסיסקו ועבר ללוס אנג'לס, שם החל תקופה של שלוש שנים של לימודי דרמה אינטנסיביים. בגיל 28, הוא התקבל לתוכנית קונסרבטוריון של להקת התיאטרון הקלאסי "A Noise Within". את הופעת הבכורה שלו הוא ערך בתפקיד "באני" במחזה "אני והחברים שלי" של ג'יליאן פלושמן.

קריירה
------

בשנת 2000 שיחק הרולד את הדמות הראשית הנועזת והשנויה במחלוקת של בריאן קיני בסדרת הדרמה הטלוויזיונית הפופולרית "הכי גאים שיש". הייתה זו סדרה פורצת דרך שכללה את תיאור הסקס הראשון בין גברים בטלוויזיה האמריקנית. התוכנית נמשכה עד שנת 2005 וכללה 5 עונות.

בשנת 2003 כיכב בסרט "Wake", בבימויה של ידידתו סוזן לנדאו-פינץ', כשהתפקיד הראשי בסרט, דמותו של קיין ריוור, נכתבה במיוחד עבורו.

### אחרי "הכי גאים שיש"

בשנת 2006 קיבל הרולד את התפקיד הראשי של הסוכן גרהאם קלטון בסדרה "נעלמים" בהפקת רשת "Fox". דמותו נהרגה לאחר 7 פרקים, והופיעה כגופה בפרק השמיני. הרייטינג של הסדרה צנח לאחר מות דמותו ושני הפרקים האחרונים קיבלו רק חצי מאחוזי הצפייה שהיו בתחילת העונה.

הרולד הופיע כשחקן אורח בדמותו של ואייט ארפ בשני פרקים בסדרה "דדווד" של חברת "HBO", והופיע פעמיים בסדרה "היחידה" של רשת CBS.
הוא שימש גם כשותף בהפקת הסרט הדוקומנטרי "סקוט ווקר: איש 3 היובלות" לצידו של גיבור הילדות שלו, דייוויד בואי.

הרולד חזר לבימות ניו יורק במחזה "פתאום, בקיץ האחרון" של טנסי ויליאמס ב-15 בנובמבר 2006 בתפקיד דוקטור קוקרוביץ' והופיע בסבב ההופעות של התיאטרון במחזות מהרפרטואר שלו לאורך ינואר 2007.

הוא התארח גם בסדרת הטלוויזיה "האנטומיה של גריי" בתור שיין, פרמדיק גזען שעל בטנו מקועקע צלב קרס. הדמות נקלעת לתאונת אמבולנסים ומסרבת לעבור ניתוח על ידי רופאים אפרו-אמריקאים.

בשנת 2008 הרולד הופיע כג'קסון, אהובה החדש של סוזן מאיירס בסדרה "עקרות בית נואשות".

בשנת 2011 הופיע בתור ג'וליאן, המרצה למשפטים של מרטי והחבר שלה בסדרת "הלקאטס", בנוסף להשתתפותו בסדרה "המעגל הסודי".

חיים אישיים
-----------

ב-14 באוקטובר 2008, הוא אושפז במרכז הרפואי הכללי של לוס אנג'לס (אנ') לאחר תאונת אופנוע. הוא נותר במצב אנוש לאחר שהתגלתה נפיחות במוח וכן שבר בכתף.

במהלך הצילומים לסדרה "נעלמים" בשנת 2006, הרולד צילם סרטון קצר עבור קרן "Amber Watch" המציג את תמיכתו בילדים נעדרים. בסרטון הוא הצהיר כי "1.3 מיליון ילדים נעדרים כל שנה" וקרא לאנשים להצטיין בבטיחות ילדים.

ב-2014 הגיש הרולד צו הרחקה נגד חברתו לשעבר, השחקנית דניאל סקלופסקי.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2000 | *36K* | בוקר או'בריאן |  |
| 2003 | *Particles of Truth* | מוריסון ויילי |  |
| *Rhinoceros Eyes* | הבלש פיל ברברה |  |
| *Wake* | קייל ריבן |  |
| 2005 | *The Unseen* | הרולד |  |
| *Life on the Ledge* | צ'אז |  |
| 2006 | *Falling for Grace* | אנדרו ג'יימס ברינגטון ג'וניור |  |
| 2009 | *Passenger Side* | קארל |  |
| 2011 | *Fertile Ground* | נייט ויבר |  |
| *Low Fidelity* | טד |  |
| *Rehab* | ד"ר דניאל ברודי |  |
| 2014 | *Echo Park* | סימון |  |
| 2015 | *Field of Lost Shoes* | צ'ארלס סמפל |  |
| *Andron* | ג'וליאן |  |
| *Kiss Me, Kill Me* | סטיבן |  |
| *Weepah Way for Now* | סוכן אמנים |  |
| 2022 | *Good Girl Jane* | אליוט רוזן |  |

* 

### טלוויזיה

| שנה | סדרה | תפקיד | הערות |
| --- | --- | --- | --- |
| 2000–2005 | הכי גאים שיש | בריאן קיני (אנ') | תפקיד ראשי (5 עונות); 83 פרקים |
| 2003 | *Street Time* | ג'ף בדוז | 2 פרקים |
| חוק וסדר: מדור מיוחד | ד"ר גארט לאנג | פרק: "Perfect" |
| 2005 | *Fathers and Sons* | אליוט | סרט טלוויזיה של שואוטיים |
| *Martha: Behind Bars* | פיטר בקאנוביץ' | סרט טלוויזיה של CBS |
| 2006 | היחידה | רורי | 2 פרקים |
| דדווד | וייט ארפ | 2 פרקים |
| נעלמים (אנ') | גרהאם קלטון | 8 פרקים |
| 2007 | האנטומיה של גריי | שיין | 2 פרקים |
| 2008–2009 | עקרות בית נואשות | ג'קסון בראדוק | 15 פרקים |
| 2010 | CSI: ניו יורק | קווין סקוט | פרק: "Point of View" |
| 2010–2011 | הלקאטס (אנ') | ג'וליאן פאריש | 9 פרקים |
| 2011–2012 | המעגל הסודי | צ'ארלס מיד | תפקיד ראשי; 21 פרקים |
| 2013–2014 | התנגדות (אנ') | קונור לאנג | 4 פרקים |
| 2016 | *Adoptable* | לילאנד אליזבת'ס | סדרת רשת; פרק: "About You" |
| 2018 | מחשבות פליליות | ד"ר דריל וייט | פרק: "Broken Wing" |
| 2020 | שווה (אנ') | הווארד סמית' (אנ') | פרק: "Stonewall: From Rebellion to Liberation" |

### תיאטרון

| שנה | מחזה | תפקיד | הערות |
| --- | --- | --- | --- |
| 1997–1998 | *Me and my friend* | באני |  |
| *La Indian Queen* | התייר |  |
| 1999–2000 | סימבלין |  |  |
| שונא הבריות |  |  |
| העלמה יוליה | ג'ין |  |
| *Sweet Birth of Youth* | וויין |  |
| חשיבותה של רצינות | אלגרנון מונקריף |  |
| מסע ארוך אל תוך הלילה | אדמונד |  |
| 2001 | *Uncle Bob* | ג'וש | אוף ברודוויי |
| 2006–2007 | פתאום, בקיץ האחרון (אנ') | ד"ר קוקרוביץ | 15בנובמבר 2006–20 בינואר 2007
Roundabout Theatre Company, ניו יורק |
| 2010 | אורפאוס בשאול (אנ') | ולנטין חאבייר | לוס אנג'לס |
| 2013 | *Rocco Rosso Riche* | רוקו רוסו | התיאטרון המלכותי הלאומי |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **גייל הרולד** |
| ויקישיתוף תמונות ומדיה בוויקישיתוף: **גייל הרולד** |

* גייל הרולד, ברשת החברתית אקס (טוויטר)
* גייל הרולד, במסד הנתונים הקולנועיים IMDb (באנגלית)
* גייל הרולד, באתר AllMovie (באנגלית)
* גייל הרולד, באתר Rotten Tomatoes (באנגלית)
* גייל הרולד, במסד הנתונים הקולנועיים KinoPoisk (ברוסית)
* מירב קריסטל, לאן נעלם בריאן קיני?, באתר ynet, 1 בנובמבר 2006
* סוכנויות הידיעות, גייל הרולד חוזר ל"עקרות בית נואשות", באתר ynet, 16 באפריל 2009

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15108005p (data)
* GND: 139778411
* ISNI: 0000 0001 1448 0293
* LCCN: no2003038371
* SUDOC: 162542283
* VIAF: 74148899
* WorldCat: lccn-no2003038371

 |